
OPĆINA LASINJA 

OPĆINSKO VIJEĆE
KLASA:021-05/19-02/10 

URBROJ:2133-19-1-22-3 
Lasinja, 31. siječnja 2022.  

Na temelju članka 104. Zakona o komunalnom gospodarstvu ("Narodne novine" broj: 68/18, 110/18 i 32/20) i članka 34. Statuta Općine Lasinja („Glasnik Općine Lasinja“ broj 1/18, 1/20 i 1/21), Općinsko vijeće Općine Lasinja na 7. redovnoj sjednici održanoj dana 31. siječnja 2022. godine, donosi
O D L U K U
O I. DOPUNI 
ODLUKE O KOMUNALNOM REDU

Članak 1.

U Odluci o komunalnom redu („Glasnik Općine Lasinja“ broj 4/19) u članku 2. dodaje se stavak 2 koji glasi: 
„Prilikom provedbe  odredbi  o uređenju naselja  te odredbi o načinu uređenja i korištenju površina javne namjene i zemljišta u vlasništvu Općine Lasinja, koje su propisane ovom Odlukom, obvezno je brinuti i omogućiti nesmetano i neprekidno korištenje površina javne namjene na način koji omogućava kretanje osoba s posebnim potrebama.“
Članak 2.


Ova Odluka o I. dopuni Odluke o komunalnom redu stupa na snagu osmog dana od dana objave u Glasniku Općine Lasinja.
                                                                                                  PREDSJEDNK







                                  OPĆINSKOG VIJEĆA 

                                                                                   Matija Prigorac, mag. educ. hist.

Obrazloženje
Državni ured za reviziju proveo je tijekom 2020. i 2021. godine reviziju upravljanja komunalnom infrastrukturom te je Općini Lasinja 3. studenog 2021. dostavljeno konačno Izvješće o obavljenoj reviziji učinkovitosti upravljanja komunalnom infrastrukturom.
Državni ured za reviziju je na temelju utvrđenih činjenica, uzimajući u obzir postavljene ciljeve revizije i kriterije za ocjenu učinkovitosti, ocijenio da je upravljanje komunalnom infrastrukturom u Općini Lasinja učinkovito pri čemu su potrebna određena poboljšanja te su Općini dani nalozi i preporuke čijom bi se provedbom utvrđeni propusti otklonili.
Jedan od naloga glasi. „odlukom o komunalnom redu osigurati mogućnost korištenja površina javne namjene na način koji omogućava kretanje osoba s posebnim potrebama,  u skladu s odredbama Zakona o komunalnom gospodarstvu“.

Člankom 104. stavak 4. Zakona o komunalnom gospodarstvu propisano je da se Odlukom o komunalnom redu mora osigurati mogućnost korištenja površina javne namjene na način koji omogućava kretanje osoba s posebnim potrebama.
Zbog otklanjanja nepravilnosti potrebno je u Odluku o komunalnom redu dodati odredbu kojom će se osigurati omogućiti korištenje površina javne namjene na način koji omogućava kretanje osoba s posebnim potrebama.

